ดักเก็บ IMH ก่อน XD ปันผล 0.90 บ. ยีลด์เกิน 4% จับตากำไร Q1 โตแกร่ง รับยอดโควิดพุ่ง!
ดักเก็บ IMH ก่อนขึ้นเครื่องหมาย XD วันที่ 18 มี.ค.65 เตรียมจ่ายปันผล 0.90 บ./หุ้น ยีลด์เกิน 4% พร้อมจับตากำไรไตรมาส 1/65 โตแกร่ง คาดรายได้เพิ่ม หลังยอดติดเชื้อโควิด-19 ยังพุ่งสูง โบรกแนะซื้อเป้า 30.30 บ.
ดักเก็บ IMH ก่อนขึ้น XD วันศุกร์นี้ เตรียมจ่ายปันผล 0.90 บ./หุ้น ยีลด์เกิน 4% พร้อมจับตากำไรไตรมาส 1/65 โตแกร่ง รับยอดติดเชื้อโควิดพุ่ง!
24 มี.ค. 2565

“ข่าวหุ้นธุรกิจออนไลน์” ทำการรวมรวมข้อมูลและบทวิเคราะห์หุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ที่เตรียมขึ้นเครื่องหมาย XD ในวันที่ 18 พ.ค.2565 หลังที่ประชุมคณะกรรมการบริษัทฯ อนุมัติจ่ายปันผลจากงวดดำเนินงานวันที่ 1 ม.ค.2564 ถึงวันที่ 31 ธ.ค.2564 เป็นเงินสดในอัตรา 0.90 บาท/หุ้น กำหนดจ่ายเงินปันผลในวันที่ 27 พ.ค.2565 คิดเป็น Div. yield ที่ 4.3% จากราคาปิดตลาด ณ วันที่ 15 มี.ค.2565 ที่ระดับ 20.70 บาท ส่วนทางด้านนักวิเคราะห์ แนะนำ “ซื้อ” โดยมองว่าผลการดำเนินงานจะยังปรับตัวขึ้นอย่างโดดเด่น ตามยอดผู้ติดเชื้อไวรัสโควิด-19 ที่ยังเพิ่มสูงขึ้นต่อเนื่อง
โดย บล.ทรีนีตี้ ระบุในบทวิเคราะห์ (10 มี.ค.2565) ยังคงคาดการณ์กำไรสุทธิของ IMH ปี 2565 ที่ 458 ล้านบาท โดยในไตรมาส 1/2565 มีการระบาดของสายพันธุ์ Omicron ที่รุนแรง ส่งผลให้คาดว่ากำไรในไตรมาส 1/2565 จะเติบโตขึ้นทั้งเมื่อเทียบจากปีก่อน และเมื่อเทียบจากไตรมาสก่อน
พร้อมทั้งประกาศลงทุนสร้างโรงพยาบาลใหม่ ขนาด 600 เตียง ติดสถานีแบริ่ง เป็นโรงพยาบาลที่รองรับคนไข้เงินสดเป็นหลัก และมีส่วนแบ่งของรายได้จากกลุ่มประกันสังคม 10% โดยตั้งเป้าจำนวนผู้ประกันตนที่ 3 แสนราย และในปีแรกของการเปิดดำเนินการคาดจะมีจำนวนผู้ประกันตนที่ 50,000 ราย และจะเริ่มให้บริการในปี 2568 โดยแหล่งเงินที่จะมาจากการ Spin Off ในกลุ่มโรงพยาบาลในช่วงครึ่งหลังปี 2565 โดย IMH จะยังคงถือหุ้นของกลุ่มโรงพยาบาลที่ 70-75%
ดังนั้นยังคงแนะนำ “ซื้อ” หุ้น IMH ที่ราคาเป้าหมายปี 2565 ที่ 30.30 บาท และคาดการณ์ยังไม่รวม Upside ที่จะเกิดขึ้นจากการเข้าลงทุนโรงพยาบาลแห่งใหม่ และการ Spin Off ธุรกิจโรงพยาบาลในอนาคต จึงเลือก IMH เป็น Top Pick ของกลุ่ม และ IMH ประกาศจ่ายเงินปันผล 0.90 บาท ส่งผลให้มี Dividend Yield ที่ 4%
ส่วนบล.ฟิลลิป (ประเทศไทย) ระบุในบทวิเคราะห์ (15 มี.ค.2565) ว่า แนะนำ “ซื้อ” หุ้น IMH จากแนวโน้มผู้ติดเชื้อโควิด-19 ยังเป็นขาขึ้น แม้สายพันธุ์โอมิครอนจะไม่มีอาการรุนแรงมาหแต่สามารถแพร่เชื้อได้ง่ายกว่าเดลต้ามาก ประกอบกับการเผ้าระวังสายพันธุ์ BA.2.2 ซึ่งขณะนี้ไทยพบผู้ติดเชื้อเข้าข่ายแล้ว 4 ราย
นอกจากนี้การจ่ายปันผล 0.90 บาท/หุ้น ขึ้นเครื่องหมาย XD ในวันที่ 18 มี.ค.2565 คิดเป็น Dividend yield สูงที่ 4.2% นับเป็นหุ้นที่น่าสนใจ
 